Source: http://obecbzovik.sk/?stranka=vzn&vzncislo=5&vznrok=2013
Timestamp: 2018-01-22 16:33:12+00:00
Document Index: 14563961

Matched Legal Cases: ['§ 6', '§ 6', '§ 28', '§ 49', '§ 114', '§116', '§ 140', '§ 140']

VZN číslo 5/2013
o určení výšky príspevku na čiastočnú úhradu nákladov v školách a školských zariadeniach ktorých zriaďovateľom je Obec BZOVÍK
Obec Bzovík, Obecné zastupiteľstvo v Bzovíku vo veciach územnej samosprávy v zmysle § 6 ods. 1 zákona č. 369/1990 Zb. o obecnom zriadení v znení neskorších právnych predpisov, § 6 ods.2 zákona č.596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a v zmysle § 28 ods.5, § 49 ods.4, § 114 ods.6, §116 ods.6, § 140 ods.9 zákona č. 245/2008 Z. z. o výchove a vzdelávaní /školský zákon/ a o zmene a doplnení niektorých zákonov sa uznieslo na vydaní tohto všeobecne záväzného nariadenia Obce Bzovík č. 5/2013
1) Toto všeobecne záväzné nariadenie určuje výšku príspevku na čiastočnú úhradu nákladov zákonných zástupcov detí a žiakov, ktoré budú uhrádzať školám a školským zariadeniam v zriaďovateľskej pôsobnosti Obce Bzovík.
2) Čiastočná úhrada nákladov zákonným zástupcom dieťaťa, žiaka v jednotlivých školách a školských zariadeniach je zákonom stanovená mesačne vo výške najviac 15 % životného minima pre jedno nezaopatrené dieťa, v konkrétnej sume podľa nižšie uvedených ustanovení tohto všeobecne záväzného nariadenia.
3) Výšku príspevku na nákup potravín na jedno jedlo podľa vekových kategórií stravníkov určuje MŠ SR vo finančných pásmach. Konkrétnu výšku príspevku na nákup potravín na jedno jedlo určuje zriaďovateľ v súlade s § 140 ods.9 zákona č. 245/2008 Z.z.
1) Za pobyt dieťaťa v materskej škole prispieva zákonný zástupca na čiastočnú úhradu výdavkov materskej školy mesačne na jedno dieťa sumou vo výške 7,- EUR.
2) Príspevok sa uhrádza vopred, najneskôr do 10. dňa v príslušnom kalendárnom mesiaci.
3) Príspevok v materskej škole sa neuhrádza zo zákona za dieťa ktoré:
4) Príspevok v materskej škole na základe rozhodnutia zriaďovateľa sa neuhrádza za dieťa:
5) Zákonný zástupca dieťaťa v MŠ je povinný oznámiť dôvod neprítomnosti dieťaťa v MŠ. V prípade, že je dieťa nemocné, je potrebné nahlásiť presnú diagnózu, potvrdenú ošetrujúcim lekárom. MŠ je povinná viesť evidenciu o počte chorých detí na tú ktorú nemoc.
6) Maximálna kapacita počtu detí v MŠ Bzovík v počte 30 detí, prednostne budú prijaté deti rodičov s trvalým pobytom obce Bzovík.
1) Na čiastočnú úhradu nákladov spojených s výchovno-vzdelávacou činnosťou školského klubu detí prispieva zákonný zástupca mesačne na jedného žiaka sumou 2,00 EUR.
2) Zriaďovateľ základnej školy môže rozhodnúť o znížení alebo odpustení príspevku podľa ods.1, ak zákonný zástupca o to písomne požiada a predloží mu doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu.
1) Zákonný zástupca dieťaťa alebo žiaka uhrádza príspevok za čiastočnú úhradu nákladov vo výške nákladov na nákup potravín v nadväznosti na odporúčané výživové dávky podľa finančných pásiem.
2) Finančné pásma určujú rozpätie nákladov na nákup potravín na jedno jedlo podľa vekových kategórií stravníkov a sú stanovené MŠ SR v piatich pásmach.
3) Príspevok na nákup potravín na jedno jedlo pre dieťa materskej školy je spolu 1,12 + 0,06 (réžia) EUR - druhé pásmo z finančných pásiem ministerstva:
4) Príspevky na nákup potravín na jedno jedlo pre žiaka základnej školy – druhé pásmo z finančných pásiem ministerstva:
a)	obed žiaka / stravníci od 6 - 11 rokov 0,95 + 0,06 (réžia) EUR
b)	obed žiaka / stravníci od 11 – 15 rokov 1,01 + 0,06 (réžia) EUR
5) Cudzí stravníci, zamestnanci uhrádzajú okrem príspevkov na nákup potravín na jedno jedlo v sume 1,12 EUR aj režijné náklady vo výške minimálne 1,37 EUR.
6) Zriaďovateľ školy môže zvýšiť minimálnu výšku réžie na základe reálnych nákladov na činnosť školskej jedálne. Úhrada sa realizuje podľa Zákonníka práce.
a)	pobyt v telocvični za 1 hodinu 9,00 EUR.
b)	jedna dospelá osoba za využívanie posilňovne v priestoroch telocvične1,00 EUR.
3) Zriaďovateľ môže rozhodnúť o znížení poplatku jednotlivcovi, ktorý reprezentuje Obec v okresných a krajských kolách športových podujatí ako jednotlivec
Týmto VZN sa zrušuje Všeobecne záväzné nariadenie Obce Bzovík č 6/2012.
1) Všetky príspevky uvádzané v tomto nariadení sú splatné v lehote určenej riaditeľkou ZŠ s MŠ v Bzovíku.
2) Obecné zastupiteľstvo v Bzovíku sa uznieslo na vydaní tohto VZN na svojom zasadnutí dňa 12.12.2013 uznesením č. 99/2013 a toto VZN nadobúda účinnosť dňom 01.01.2014.